Document ID: 32011D0506

РЕШЕНИЕ ЗА ИЗПЪЛНЕНИЕ НА КОМИСИЯТА
от 16 август 2011 година
за изменение на Решение 2005/240/ЕО за даване на разрешение за методи за класификация на кланични трупове на свине в Полша
(нотифицирано под номер C(2011) 5745)
(само текстът на полски език е автентичен)
(2011/506/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1), и по-специално член 43, буква м) във връзка с член 4 от него,
като има предвид, че:
(1)
С Решение 2005/240/ЕО на Комисията (2) в Полша бе разрешено използването на четири метода за класификация на кланични трупове на свине.
(2)
Полша заяви, че от приемането на Решение 2005/240/ЕО кланичната стойност на животните за угояване в Полша се е подобрила значително. Следователно е необходимо да се актуализира формулата на методите след почти шест години използване от разрешаването след одобряването им и да се получат и използват нови, съвременни и да се въведат по-евтини методи на класификация с оглед засилване на конкуренцията.
(3)
Полша отправи искане към Комисията да разреши замяната на формулата, използвана в методите „CAPTEUR GRAS/MAIGRE - SYDEL (CGM)“, „ULTRA-FOM 300“, „FULLY AUTOMATIC ULTRASONIC CARCASE GRADING (AUTOFOM)“ и „IM-03“ за класификация на кланични трупове на свине, както и да разреши четири нови метода за класификация на кланични трупове на свине на територията ѝ и представи подробно описание на пробното разрязване, указвайки принципите, на които се базира този метод, резултатите от пробното разрязване и уравненията, използвани за изчисляване на процента постно месо в протокола, предвиден в член 23, параграф 4 от Регламент (ЕО) № 1249/2008 на Комисията от 10 декември 2008 г. за установяване на подробни правила за прилагане на скалите на Общността за класификация на кланични трупове на говеда, свине и овце и за отчитане на цените, свързани с тях (3).
(4)
След разглеждане на посоченото искане бе установено, че условията за разрешаване на горепосочените методи за класификация са изпълнени. Следователно тези методи за класификация следва да бъдат разрешени в Полша.
(5)
Следователно Решение 2005/240/ЕО следва да бъде съответно изменено.
(6)
Не следва да се допускат изменения в уредите или методите на класификация, освен ако не са изрично разрешени с решение на Комисията.
(7)
Мерките, предвидени в настоящото решение, са в съответствие със становището на Управителния комитет за общата организация на селскостопанските пазари,
ПРИЕ НАСТОЯЩОТО РЕШЕНИЕ:
Член 1
Решение 2005/240/ЕО се изменя, както следва:
1)
Член 1 се заменя със следното:
„Член 1
Съгласно раздел Б.IV, точка 1 от приложение V към Регламент (ЕО) № 1234/2007 на Съвета (4) се разрешава използването на следните методи за класификация на кланични трупове на свине в Полша:
а)
уредът „Capteur Gras/Maigre - Sydel (CGM)“ и съответните методи за оценка към него, подробности за които са дадени в част 1 от приложението;
б)
уредът „Ultra FOM 300“ и свързаните с него методи за оценка, описани подробно в част 2 от приложението;
в)
уредът „Fully automatic ultrasonic carcass grading (Autofom)“ и съответните методи за оценка, подробности за които са описани в част 3 от приложението;
г)
уредът „IM-03“ и свързаните с него методи за оценка, описани в част 4 от приложението;
д)
уредът „Autofom III“ и свързаните с него методи за оценка, описани в част 5 от приложението;
е)
уредът „CSB Image-Meater (CSB)“ и съответните методи за оценка към него, подробности за които са дадени в част 6 от приложението;
ж)
уредът „Fat-O-Meater II (FOM II)“ и съответните методи за оценка, подробности за които са дадени в част 7 от приложението;
з)
ръчен метод (ZP) и съответните методи за оценка, подробности за които са дадени в част 8 от приложението.
По отношение на уреда „Ultra FOM 300“, посочен в първа алинея, буква б), след края на процедурата по измерване трябва да бъде възможно да се удостовери върху кланичния труп, че апаратът е измерил стойностите на параметри F1 и F2 на мястото, предвидено в част 2, точка 3 от приложението. Съответната маркировка на мястото на измерването трябва да бъде поставена по същото време, по което се извършва процедурата по измерване.
Ръчният метод (ZP), посочен в първа алинея, буква з), е разрешен само за кланици с кланична линия, притежаваща капацитет за обработка на не повече от 40 свине на час.
2)
Приложението се заменя с текста в приложението към настоящото решение.
Член 2
Настоящото решение се прилага от 12 декември 2011 г.
Член 3
Адресат на настоящото решение е Република Полша.
Съставено в Брюксел на 16 август 2011 година.

Labels: 1
17
19
6
18